nb nb da en da da da da nn da da nn da de da da da de de da fr da da da da sv da da da hu da da de da da fr da da da da da da da da da da da da da da da da sv da da da da da da da da nb tr da en da da da da pl sv da de de da da da de da da da en en da da da da da ka da da da da en en de da da fr da da da da sv da sv da da da da de da
Fra Wikibooks, den frie samling af lærebøger
Spring til navigation Spring til søgning
Når man først har fået et rollespil i gang, kan man udbygge spillet med en række effekter til at underbygge spillet.
Her vil være en række opskrifter på gode effekter man selv kan udføre. Men sørg altid for at dine spilledere (gamemastere) har godkendt bugen af effekterne.
Få fråden til at flyde ud af munden når du går besærk (dette er ufarligt og kan bruges af alle).
Udførsel: Sørg for at have godt med spyt i munden, tag så en halv eller hel brusetablet i munden og knas den og lidt efter vil skummet løbe ud af munden
Ren magi - du tænder bål med en væske.
Kaliumpermanganat pakkes ind i et kaffefilter.
Læg kaliumpermanganat-pakken ind i et lille bål
Hæld evt. lidt petrolium på brændet (pakken må ikke gøres våd)
Dryp en lille smule glycerin nedover på pakken.
Der opstår så på magisk vis ild efter et lille stykke tid.
Du kan købe Kaliumpermanganat og glycerin i Matas.
Sikkerhedsmomenter: Kaliumpermanganat er giftigt og kræftfremkaldende. For en sikkerhedsskyld bær handsker (evt. køkkenhandsker man kan få i supermarked for 10kr). Pakken med kaliumpermanganat kan jo gøres klar lang tid i forvejen, så ingen behøver at se handskerne.
At lave en flot røgsky (bør kun bruges i samråd med gamemasterne).
1 g kaliumnitrat (KNO3) også kaldet salpeter, eller kalisalpeter
Evt. et par sæbespåner
Bæger fra f.eks. et fyrfadslys el. lign. eller stanniol eller papir til indpakning
God lang tændstik eller et bål
Sukker og kaliumnitrat blandes i f.eks. et bæger fra et fyrfadslys eller i en lille skål lavet af firdobbelt stanniol.
Bægeret med sukker-kaliumnitratblandingen placeres på en mursten og der sættes ild til blandingen med en god, lang tændstik.
Blandingen kan også pakkes ind i et stykke papir der kan kastes ind i et bål der så vil udvikle kraftig røg
Kaliumnitrat og sukker kan ikke brænde hver for sig, men blandes det i forholdet 1:1 har man såvel oxidationsmiddel (kaliumnitrat) og reduktionsmiddel/brændstof (sukker) i samme blanding.
Forbrændingen under disse omstændigheder er ikke fuldstændig, så blandingen vil udsende en tydeligt sort røg. Røgen stammer fra ufuldstændigt oxideret/forbrændt sukker og består af små kulstofpartikler.
Den pink-lilla farve er kaliums flammefarve. Tilsætning af et par sæbespåner giver en ekstra tæt og tyk røg, da sæben også er et reduktionsmiddel, og gør at der er endnu mindre ilt til forbrændingsreaktionen. Vil man hellere have mere af den smukke flammefarve kan man øge mængden af kaliumnitrat, f.eks 2 dele kaliumnitrat til 1 del sukker.
Moderat farlig - Vær opmærksom på at røgen indeholder skadelige stoffer.
Pas på med at reaktionen giver sig til at ulme uden at du opdager det.
Forbrændingen danner en del røg indeholdende NOxer og kulpartikler, fordi det er svært at få en fuldstændig forbrænding. Derfor er det bedst at lave udendørs eller i et velventileret lokale. Det er ikke sundt at indånde røgpartiklerne.
Kemikaliedeklaration for Kaliumnitrat: Risiko for allergi-udvikling ved indånding. Farlig ved indtagelse i større mængder. Brandnærende.
Materialer til en røgbombe
Jo finere pulver man blander jo voldsommere bliver reaktionen - brug alm sukker krystaller, de virker fint.
Pas på med røgen. Den lugter grimt. Sørg for god ventilation.
Man kan evt. anvende en lunte fra et heksehyl til at antænde blandingen. Husk at fjerne heksehylet først!
Hvis du laver en større pulverblanding på forhånd, så HUSK at mærke bøtten med indhold med en holdbar tusch. Blandingen er ikke farlig, og reagerer ikke før der sættes ild til den.
Blandingen kan godt være lidt svær at antænde – det kan tage noget tid. Brug evt. en creme brulée brænder.
Prøv evt. også at lave en smeltet blanding af kaliumnitraten og sukkeret. Start med at smelte sukkeret og tilsæt så langsomt kaliumnitraten. Hæld den smeltede masse over i et lukket paprør og stik en stormtændstik (eller en lunte) ned i den størknende blanding. Husk små mængder – små ulykker…..
Prøv at blande knuste cornflakes med kaliumnitrat og antænd dette. Det virker også forrygende!
Diskussionsside for denne IP-adresse
Referer til denne side
Denne side blev senest redigeret d. 26. oktober 2014 kl. 19:50.
Tekst er tilgængelig under licensen Creative Commons Kreditering-Del på samme vilkår; yderligere betingelser kan være gældende. Se vores Brugsbetingelserne for flere oplysninger.